**TÁJÉKOZTATÓ A DEBRECENI EGYETEM ZENEMŰVÉSZETI KAR**

**SZOLFÉZS-ZENEELMÉLET, KARVEZETÉS TANSZÉKÉNEK KÉPZÉSEIRŐL**

Tanszékünk 1974 óta képez szolfézs- és zeneelmélet-tanárokat, iskolai ének-zene tanárokat és karvezetőket a zeneoktatás különböző szintjeire, mely 1994-ben egyházzenész, majd egyházzene-tanári képzéssel is gazdagodott. A 2020. évtől ének-zene – közismereti tanár szakpár felvételére is lehetőség nyílik a Debreceni Egyetemen.

**A 2023/24. tanévben osztott (bolognai típusú) nappali képzésben alap- és mesterképzési szakirányokat (BA és MA), osztatlan tanárképzési szakpárokat (OT), valamint újabb tanári szakképzettséget adó képzéseket hirdetünk meg.**

**1**. **Alapképzés (BA):** **6 féléves** alapképzésünkben ***zeneismeret,*** ***zenekar- és kórusvezetés****,* valamint ***egyházzene*** szakirány szerepel, melyekre középiskolai végzettség birtokában jelentkezhetnek fiatalok. Az alapképzésben megszerezhető oklevél tanításra, illetve magasabb szintű szakmai feladatok ellátására nem jogosít, így további tanulmányok folytatását igényli. A képzéstípusról átjelentkezési lehetőség van az osztatlan tanárképzés megfelelő szakjaira, illetve évfolyamára.

**2. Osztatlan tanárképzés (OT) A 10 féléves** képzésben (a) ***egyházzene – ének-zene tanári****,* valamint (b) ***ének-zene – zeneismeret-tanári*** képzésekre jelentkezhetnek az érettségizettek, melynek utolsó féléve iskolai gyakorlat. A képzés (a) egyházi iskolákban és közoktatási intézményekben, illetve (b) közoktatási intézményekben és alapfokú művészeti iskolákban történő tanári feladatok ellátására készíti fel a hallgatókat.

Szintén érettségi után felvételizhetnek a középiskolai és a zeneművészeti szakgimnáziumi tanításra, valamint művészi feladatok ellátására is képzettséget adó **12 féléves** képzéseinkre: az ***ének-zene művésztanár -- kóruskarnagyművész-tanár*,** az ***ének-zene művésztanár -- zeneelmélet-tanár****,* valamint az ***ének-zene művésztanár -- egyházzeneművész - tanár*** szakpárokra.

Azoknak a fiataloknak, akik tanári pályára készülnek, a 2. pontban bemutatott osztatlan tanárképzés szakpárjait ajánljuk. A jelentkezésnél több szakirányt, ill. képzési szintet (BA, OT 10 féléves, OT 12 féléves) is megjelölhetnek, a közös felvételi vizsgán szakmai felkészültségük és pályaalkalmasságuk alapján dönt a bizottság szakbesorolásukról.

**3**. **Ének-zene - közismereti tanár szakpár:** 2020-ban új tanári szakpárokat hirdetett meg a Debreceni Egyetem tanszékünk közreműködésével. A 10 féléves képzés **közismereti tanárszakkal párosítva** ***ének-zene tanári*** képesítést ad, mely a közoktatási intézményekben való tanításra jogosít. A szakpárok megtekinthetők lesznek a Felvételi tájékoztatóban

**4.** **Mesterképzés** **(MA):** Intézményünk ilyen irányú képzései közül a 4 féléves ***kóruskarnagyművész*** szak tartozik tanszékünkhöz, melyre a belépési feltételeknek megfelelő szakirányú BA oklevéllel rendelkező jelentkezőket várunk.

**5.**  **Újabb tanári oklevelet adó képzéseink**: A már korábban azonos, illetve más szakon főiskolai oklevelet szerzett zenetanárok 2, ill. 4 féléves képzésre jelentkezhetnek. A 2 féléves képzésben főiskolai, azonos szakon szerzett oklevelüket egyetemi szintű oklevélre egészíthetik ki. A 4 féléves képzésben alapfokú iskolai ***egyházzene-tanári***, ***ének-zene tanári***, vagy ***zeneismeret-tanári*** oklevelet szerezhetnek.

Négy féléves, nappali képzésben nyílik lehetőség újabb, más szakos oklevél megszerzésére, zeneművész-tanári képzésben középiskolai ***egyházzeneművész-tanár, ének-zene művésztanár, kóruskarnagyművész-tanár*** és ***zeneelmélet-tanár*** szakokon.

Részletes felvételi információkat intézményünk honlapjáról, valamint a ***Felvételi tájékoztató***ból nyerhetnek.

Felhívjuk a képzéseink iránt érdeklődő diákok és tanáraik figyelmét arra, hogy **2022. január 20-án,** valamint **március 24-én 10 órától konzultációt tartunk,** melyenrészletes tájékoztatást és mintafeladatokat kaphatnak a jelentkezők a felvételi anyagának feladattípusaiból.

Várjuk a képzéseinkre jelentkező fiatalokat, és a már pályán lévő, továbbtanulni kívánó kollégákat!

**Tanszékünk tanárai:**

*Szolfézs-zeneelmélet főtárgy***:** ***Dr. S. Szabó Márta, egyetemi docens, korábbi tanszékvezető***

 Számos szakmai kitüntetés tulajdonosa, legutóbbi a 2020-ban kiérdemelt

 Magyar Érdemrend Lovagkeresztje állami elismerés

 ***Dr. Horváth Zsolt, adjunktus***

 koncertező orgonaművész, egyházzenész

 ***Dr. Végh Mónika, egyetemi docens, tanszékvezető***

 Artisjus-, Szesztay- és Kodály-díjas tanár és karvezető

*Karvezetés főtárgy:* ***Dr. Török Ágnes, egyetemi docens***

 Artisjus-díjas, a kórusával számos nemzetközi díjat elnyert karnagy

 ***Dr. habil. Kabdebó Sándor, egyetemi docens***

Artisjus-díjas, az Eszterházy Egyetem Művészeti díjasa

 ***Berkesi Sándor ny. főiskolai docens***

Liszt- és Kossuth-díjas karnagy, a Magyar Kultúra Lovagja

*Egyházzene* *főtárgy:* ***Dr. Tóth Anikó, adjunktus***

Magyarországi Református Egyház Doktorok Kollégiumának titkára

*Ének-zene főtárgy* ***Mike Ádám, tanársegéd***

Polgármesteri elismerés, Hajdúböszörmény

*Szakmódszertan*: ***Dulainé Dr. Madarász Annamária, adjunktus***

*Zongora:* ***Laskay Edit, mesteroktató***

 ***Magasné Prokob Gabriella***

*Hangképzés:* ***Bódi Marianna, mesteroktató***

Rubányi Vilmos- és Csokonai-díjas operaénekes

*Transzponálás*

*-partitúraolvasás:* ***Dr. Horváth Zsolt, adjunktus***

 ***Mike Ádám***

 ***Nagy Máté, művésztanár***

 ***dr. habil. Zombola Péter, egyetemi docens***

Erkel-és Bartók–Pásztory-díjas zeneszerző

*Népzene:* ***Tóth Lilla, óraadó***

 Népművészet Ifjú Mestere

*Kórusok*: ***Dr. Török Ágnes*** – Canticum Novum Kamarakórus

 ***Dr. Végh Mónika*** – Bárdos Leánykar

Debrecen, 2022. november 2. Dr. Végh Mónika

 tanszékvezető

 e-mail: musictheory@music.unideb.hu